Oficialusis leidinys L 046 , 18/02/1994 p. 0005 - 0006

specialusis leidimas suomių kalba: skyrius 2 tomas 11 p. 0041

specialusis leidimas švedų kalba: skyrius 2 tomas 11 p. 0041



Tarybos reglamentas (EB) Nr. 355/94, 1994 m. vasario 14 d. iš dalies keičiantis Reglamentą (EEB) Nr. 918/83, nustatantį Bendrijos atleidimo nuo muitų sistemą EUROPOS SĄJUNGOS TARYBA, atsižvelgdama į Europos ekonominės bendrijos steigimo sutartį, ypač į jos 28 straipsnį, atsižvelgdama Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Reglamento (EEB) Nr. 918/83 [4] 45 straipsnis numato, kad keleivių, atvykstančių iš trečiosios šalies, prekes asmeniniame bagaže leidžiama įvežti be importo muitų, jei tokios prekės yra nekomercinio pobūdžio; kadangi pagal Reglamento (EEB) Nr. 918/83 47 straipsnį prekių, atleidžiamų nuo importo muitų, bendra vertė vienam keleiviui negali būti didesnė kaip 45 ekiu; kadangi pagal 47 straipsnio antrą pastraipą valstybės narės gali keleiviams, neturintiems 15 metų, šią sumą sumažinti iki 23 ekiu; kadangi būtina atsižvelgti į priemones, kurias taikant lengvatos suteikiamos specializuotų tarptautinių organizacijų rekomenduojamiems keleiviams, ypač į priemones, pateiktas Tarptautinės muitinės procedūrų supaprastinimo ir suderinimo konvencijos F (3) priede; kadangi tuos tikslus galima pasiekti tik padidinus lengvatas; kadangi tam tikrą ribotą laiką Vokietijai būtina taikyti leidžiančią nukrypti nuostatą atsižvelgiant į ekonominius sunkumus, kuriuos gali sukelti lengvatų dydis, ypač keleiviams į tą valstybę narę įvažiuojant per sausumos sienas, jungiančias Vokietiją su trečiosiomis šalimis, kurios nėra EFTA narės, arba pakrantės laivybos keliais iš minėtų šalių; kadangi yra specialus susisiekimas tarp žemyninės Ispanijos ir Seutos bei Melilijos, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 918/83 iš dalies keičiamas taip: 1) 47 straipsnis pakeičiamas taip: "47 straipsnis Kitos prekės, kurios nėra išvardytos 46 straipsnyje, atleidžiamos nuo importo muitų, kaip nurodyta 45 straipsnyje, jei jų bendra vertė vienam keleiviui neviršija 175 ekiu. Tačiau valstybės narės gali šią sumą sumažinti iki 90 ekiu keleiviams, neturintiems 15 metų."; 2) įterpiamas šis straipsnis: "47a straipsnis 1. Nukrypstant nuo 47 straipsnio pirmos pastraipos, Ispanijai leidžiama iki 2000 m. gruodžio 31 d. taikyti lengvatą atitinkamoms 600 ekiu vertės prekėms, įvežamoms iš Seutos ir Melilijos į Ispanijos muitų teritoriją, apibrėžtą 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [1] OL L 302, 1992 10 19, p. 1., 3 straipsnio 1 dalies ketvirtoje įtraukoje. 2. Nukrypstant nuo 47 straipsnio antros pastraipos, Ispanija turi galimybę sumažinti tą lengvatą iki 150 ekiu keleiviams, neturintiems 15 metų." 2 straipsnis Šis reglamentas įsigalioja 1994 m. balandžio 1 d. Tačiau Vokietijos Federacinei Respublikai šis reglamentas, kai jis taikomas prekėms, kurias įveža keleiviai, įvažiuojantys į Vokietijos teritoriją per sausumos sienas, jungiančias Vokietiją su trečiosiomis šalimis, nesančiomis EFTA narėmis, arba pakrantės laivybos keliais iš minėtų šalių, įsigalioja nuo 1998 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. vasario 14 d. Tarybos vardu Pirmininkas Y. Papantoniou [1] OL C 254, 1986 10 11, p. 7. [2] OL C 13, 1988 1 18, p. 173. [3] OL C 105, 1987 4 24, p. 4. [4] OL L 105, 1983 4 23, p. 1. Reglamentas su paskutiniais pakeitimais, padarytais Reglamentu (EEB) Nr. 3357/91 (OL L 318, 1991 11 20, p. 3). --------------------------------------------------